Regulamentul

privind organizarea și desfășurarea concursului raional

„Cea mai salubră şi amenajată localitate”
I. Dispoziții generale

Art. 1. În scopul  mobilizării actorilor comunitari pentru curățenia și amenajarea întrării 
 în sat, străzilor și a locurilor publice, fîntînelor și izvoarelor, lichidarea gunoeștilor  stihiinice pe întreg teritoriul raionului Rezina, se organizează concursul raional  „Cea mai salubră şi amenajată localitate”.
Art. 2. Prin realizarea concursului raional „Cea mai salubră şi amenajată localitate”  vom preveni poluarea  apelor curgătoare, a solului și a aerului și vom lichida focarele de infecții.
Art.3. Concursul are ca scop sensibilizarea și conștientizarea în rîndul copiilor, tinerilor și adulților a necesității formării unei comunități active și dinamice pentru protecția naturii.
Art.4.  În cadrul acestui concurs se va opta pentru responsabilizarea  APL-urilor, activizmul civic și munca de voluntariat. 
Art.5. Prezentul regulament stabileşte modul de organizare, desfăşurare şi totalizare a concursului raional „Cea mai salubră şi amenajată localitate”.
II Organizarea şi desfăşurarea concursului raional
Art.1. Concursul raional „Cea mai salubră şi amenajată localitate”   se organizează de către Fondul Ecologic Local Rezina, în parteneriat cu Consiliul raional Rezina, PP „Cuvîntul”, 

AO „Nufărul” și TV „Elita”, în perioada 25 martie – 25 mai 2016.

Art.2. La concursul raional „Cea mai salubră şi amenajată localitate”    pot participa localităţile raionului Rezina, care se vor înscrie în concurs până pe data de 01 mai 2016 la adresa or. Rezina, str. Voluntarilor 5A, persoana de contact Ruslan Roșca, tel: 0(254) 22343; 0606000772.
Art.3. Activitatea propriu-zisă se va desfășura în perioada 25 martie-25 mai 2016. 
Art. 4. Se recomandă APL-urilor să dispună de membri responsabili pentru monitorizarea lucrărilor prin poze și alte materiale justificative, care vor fi prezentate membrilor comisiei de evaluare.
Art. 5. Toate activitățile desfășurate în cadrul concursului raional „Cea mai salubră şi amenajată localitate” vor fi coordonate de către liderii comunitari.
III.Criteriile de evaluare

Art. 1. Gradul de implicare a  tuturor actorilor comunitari în salubrizarea localității și implementarea bunilor practici.
Art. 2. În procesul de evaluare a concursului se va ține cont de calitatea și cantitatea următoarelor direcții: 
· amenajarea întrărilor în localitate și a însemnelor informative;

· lichidarea gunoiștilor stihiinice și consolidarea gunoiștii autorizate din localitate; 
·  curățarea zonelor de protecție a fîntînelor, izvoarelor și a cursurilor de apă;

· dezvoltarea și salubrizarea spațiilor publice (drumuri, parcuri, scuare, terenuri ale instituțiilor publice, cimitire, etc);

· utilizarea terenurilor proprietate publică conform destinației (evacuarea materialelor de construcție, a lemnelor, tehnicii și utilajului);

IV.  Totalizarea rezultatelor concursului şi premierea învingătorilor
Art. 1. Rezultatele concursului vor fi examinate de către un grup de evaluatori în număr de 9 persoane, format din membri (ecologie-1, APL nivelul II-2, consilieri raionali-1, ONG-uri-1, mass-media-3, medicina preventivă-1).
Art. 2. Comisia de evaluare va examina materialele prezentate de APL-uri cu deplasarea în  teritoriu, pentru a se documenta referitor la informația prezentată și luarea deciziei respective. 

Art. 3. Organizatorul va oferi trei premii:
            locul I-25 mii lei; 
            locul II-20 mii lei; 

            locul III-15 mii lei. 
Art. 4. Toate primăriele vor fi informate despre decizia luată de comisia de evaluare  în perioada 

02-04  iunie 2016, premierea cîștigătorilor-05 iunie 2016.
Art. 5. Localitățile cîștigătoare vor fi obligate să folosească premiile pentru implementarea proiectelor de mediu în comunitatea lor, pe parcursul anului 2016, cu contribuția personală nu mai mică de 20% din suma cîștigată.

Art. 6. Prezentarea schițelor de proiect de mediu de către localitățile cîștigătoare.

 Notă: Rezultatele concursului vor fi publicate pe siti-urile: www.inseco.gov.md,  www.consiliu.rezina.md, www.cuvintul.md, www.nufarul.org.md,  www.tvelita.md    

                                               Tabel Cronologic:

	          25 martie-25 mai 2016
	Perioada desfășurării concursului raional „Cea mai salubră şi amenajată localitate”   

	          25 martie-01 mai 2016
	Perioada de înscriere a participanților la concurs

	          20 mai-25 mai 2016
	Perioada de expediere a tuturor informaţiilor şi materialelor despre desfășurarea concursului


	          26 mai-01 iunie 2016
	Evoluarea în teritoriu a rezultatelor obținute în cadrul desfășurării concursului

	          05 iunie 2016
	Premierea cîștigătorilor

	          05 iunie-10 iunie 2016
	Prezentarea schițelor de proiect


